Wikipedia:Bak kasiak
Ragi Kaluak Paku Kacang Balimbiang Ragi Kaluak Paku Kacang Balimbiang adolah ciek dari banyak ragi yang ado di rumah gadang nan marupokan rumah adaik urang minangkabau. Sarupo jo ragi-ragi nan lainnyo, ado tampek khusus satiok ragi baitu pulo jo Ragi Kaluak Paku Kacang Balimbiang ko. Ragiko lataknyo di pain jo tiang
.
Papatah Adaik Kaluak paku kaca balimbiang
Tampuruang lenggang lenggokan
Bawo manurun ka Saruaso
Tanam siriah jo gagangnyo
Anak dipangku kamanakan di bimbiang
Urang kampuang dipatenggangkan
Tenggang nagari jan binaso
Tenggang sarato jo adatnyo
Ukia nak rang Saruaso
Dibuek anak Balai Salasa
Sonsong runuik Sungai Pagu
Baitu curiang barih rang dahulu
Anak bapangku kamanakan babimbiang
Samo dibawo kaduonyo
Arif manganduang bijak bicaro
Kini basuo dalam ukia
Latak di rasuak paran dalam
Disalasa balai-balai
Baitu tutua rang dahulu
Makna Ragi Ragi Kaluak Paku Kacang Balimbiang punyo arati ajaran Anak Dipangku, Kamanakan dibimbiang nan bamakna manuruik adat di Minangkabau, baiak kamanakan laki-laki atau kamanakan padusi saharusnyo mandapek pambinaan jo palinduangan dari mamak. Dimano, kamanakan laki-laki ko sabagai panarimo pusako batolong sako turun tamurun, sadangkan kamanakan padusi sabagai panaruih garih katurunan.
Referensi
ace_Latn min_Latn unk min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn ace_Latn